FAQ | Algemene vrae rakende slaap apnee
Daar is drie verskillende tipes slaapapnee: Obstruktiewe slaapapnee (OSA), sentrale slaapapnee (CSA) en 'n kombinasie daarvan, ook bekend as gemengde slaapapnee.
OSA is die algemeenste tipe. Risikofaktore vir OSA sluit in oorgewig, 'n familiegeskiedenis van die toestand, allergieë, 'n nou lugwegkanaal en vergrote mangels. Tydens OSA word asemhaling ingeperk weens 'n versperring van lugvloei. CSA gaan gepaard met asemhalingstaking omdat daar nie 'n poging is om asem te haal nie.
Mense met slaapapnee mag moontlik nie daarvan bewus wees nie. In talle gevalle word dit deur 'n gesinslid waargeneem. Slaapapnee kan geïdentifiseer word deur oornag 'n slaapstudie op 'n persoon uit tevoer. Om 'n diagnose van slaapapnee te maak, moet meer as vyf episodes van asemhalingstaking per uur voorkom.
OSA kom voor by 1 tot 6% van volwassenes en 2% kinders. Mans word twee keer meer as vrouens geaffekteer. Hoewel die toestand by mense van alle ouderdomme kan voorkom, word dit die meeste aangetref by persone ouer as 55 jaar. Sentrale slaapapnee affekteer minder as 1% mense.
Wat is 'n slaapapnee masjien?
Apneemasjiene word gebruik om die lugdruk in die lugweë van 'n pasiënt te beheer en daardeur die lugweë oop te hou om onversteurde slaap te verseker.
Daar is baie voordele verbonde aan die gebruik van 'n slaapapneemasjien. Eerstens verminder snorkery wat veroorsaak word deur slaapapnee. Indien u ly aan slaapapnee, kan die gebruik van 'n CPAP, APAP of BiPAP masjien 'n groot verskil aan u gesondheid en lwenskwaliteit maak
Watter soort apnee masjiene kry 'n mens?
Apneemasjiene kan breedweg verdeel word in drie tipes: CPAP, APAP en BiPAP masjiene. Elke tipe beheer die vloei op sy eie wyse.
Hoe verskil 'n CPAP masjien van APAP, van BiPAP?
'n CPAP masjien lewer kontinue lugvloei teen 'n konstante vasgestelde lugdruk terwyl die persoon slaap.
'n APAP masjien verstel outomaties die druk op 'n asemteug tot asemteug basis.
'n BiPAP of tweevlak masjien lewer twee verskillende konstante drukke vir in- en uitasem.
Kan ek 'n apnee masjien by BERIEN bestel deur my medies fonds?
Ja sommige kliënte het suksesvol by hulle mediese fondse eise ingedien vir die aankoop van apneemasjiene. Kontak asseblief 'n Berien-verteenwoordiger vir inligting, aangesien die diagnose, tipe eis en u mediese plan die sukses van die eis beïnvloed.
Wat is die tipiese simptome van slaapapnee?
Die tekens en simptome van obstruktiewe slaapapnee (OSA) en sentrale slaapapnee (CSA) oorvleuel. sodat dit diwels moeilik is om die tipe slaapapnee vas te stel. Die algemeenste tekens en simptome van obtstruktiewe en sentrale slaapapnee sluit in:
Episodes van asemhalingstaking tydens slaap – gewoonlik deur deur 'n ander persoon waargeneem;
Snak na asem tydens slaap;
Word wakker met 'n droë mond;
Sukkel om te bly slaap (slaaploosheid);
Oormatige slaperigheid deur die dag.
Hoe kan slaapapnee asemnood veroorsaak?
Die boonste lugweg obstruksie geassosieer met slaapapnee kom voor omdat weefsel, soos die sagte verhemelte sak en die lugwegkanaal verklein. Die versperring in die lugkanaal veroorsaak weerstand teen die lugvloei. Die lug beweeg moeiliker na 'n mens se longe toe. 'n Mens haal swaar asem en kan by tye ophou asemhaal. Die liggaam moet al harder werk om suurstof by jou longe te kry. Jou brein probeer kompenseer deur jou wakker te maak of amper wakker te maak sodat jy nie diep slaap nie. Jy ly dus aan slaapapnee. Jy ervaar :
swakker inname van suurstof ;
'n onderbreekte slaappatroon;
gebrek aan diep slaap;
stremming op organe;
groter geneigdheid tot depressie.
Kan 'n verlaging in suurstofinname gemeet word?
Die mediese term vir te min suurstof in 'n mens se bloed is "hipoksemie". Die hoeveelheid suurstof in 'n mens se bloed kan gemeet word met 'n bloedtoets wat kyk na die samestelling. 'n Eenvoudige manier om die persentasie suurstof in die bloed tuis te meet is met 'n "oksimeter" (of SpO2-meter). Dit word gewoonlik aan 'n vinger vasgeklem.
Hierdie tipe meters gee net die suurstofvlakke op 'n gegewe oomblik. As 'n mens baie diep begin asemhaal, sal hierdie suurstofmeterlesing toeneem en as 'n mens jou asem ophou, sal die meterlesing begin daal.
Om vas te stel of 'n mens se bloedsuurstofvlakke snags daal, moet 'n suurstofmeter wat die lesings stoor gebruik word. Die RESmart GII SpO2-meter wat aan die GII CPAP koppel, doen juis dit. 'n Mens kan die wisseling in suurstofvlakke deur die nag op die rekord sien. Die gemiddelde suurstofvlak word ook op die CPAP se verslag weergegee.
Daar is tans ook relatief duur horlosietipe SpO2-meters beskikbaar wat deurlopend suurstofvlakke kan meet en stoor wat gewild is by sportmense.
Wanneer is die persentasie suurstof in 'n mens se bloed te laag?
'n Lesing van meer as 95% word as normaal beskou. Wanneer dit onder 90% daal, is dit te laag. Die persoon kan begin om simptome van kortasemigheid en verwardheid te ontwikkel. As die suurstof in die bloed verder daal tot in die lae 80's, kan organe begin skade kry en kan dit lewensbedreigend word.
Hoe kan 'n mens die bloedsuurstofvlakke verhoog?
'n CPAP masjien, d.w.s. 'n positiewe lugwegdruk masjien sal kan help. Die toestel lewer lug aan jou lugweë teen verhoogde druk om die lugweg oop te maak vir beter lug- en suurstofinname. Die masjien hoort heelnag elke nag gebruik te word.
Die masker wat saam met die CPAP gebruik word, het 'n poort waar lug met verhoogde suurstofkonsentrasie vanaf 'n suurstofsilinder of 'n suurstofmasjien ingevoer kan word. Suurstofverrykte lug kan dus ingeasem word. Onder toestande van asemnood kan genoeg suurstof dan steeds opgeneem word.
'n Suurstofmasjien kan ook op sy eie gebruik word. Die masjien neem lug in, verwyder stikstof uit die lug en laat lug met suurstofkonsentrasies van bo 90% uit. Die suurstof word met 'n pypie na die neus gely. Dit word ingeasem deur twee gaatjies of twee kort pypies en werk tipies soos wat 'n mens in hospitale kry.